অহা ৮ আৰু ৯ ছেপ্টেম্বৰত দিল্লীত অনুষ্ঠিত হ'বলগীয়া বিজেপিৰ ৰাষ্ট্ৰীয় কাৰ্যনিৰ্বাহক সভাত ৰাজ্যিক বিজেপিৰ সভাপতি ৰঞ্জিত কুমাৰ দাস আৰু অসমৰ ৰাষ্ট্ৰীয় কাৰ্যনিৰ্বাহক সদস্যসকলে অংশগ্ৰহণ কৰিব।
জানিব পৰা মতে, দিল্লীত অনুষ্ঠিত হ'বলগীয়া উক্ত কাৰ্যনিৰ্বাহক সভাত অসমৰ এন আৰ চিৰ বিষয়ে আলোচনা কৰা হ'ব। বিশেষকৈ অসমত প্ৰস্তুত হৈ থকা এন আৰ চি আন ৰাজ্যতো কেনেদৰে প্ৰস্তুত কৰিব পাৰি সেই সম্পৰ্কে আলোচনা হোৱাৰ কথা আছে।
আনহাতে, ৰাজ্যিক বিজেপিৰ সভাপতি ৰঞ্জিত কুমাৰ দাসৰ সভাপতিত্বত শনিবাৰে দলৰ গুৱাহাটী কাৰ্যালয়ত বিজেপিৰ বিষয়ববীয়াসকলৰ এখন সভা অনুষ্ঠিত হয়। বিজেপিৰ বিষয়ববীয়াসকলৰ এই সভাত দলৰ সৰ্বোচ্চ নীতি নিৰ্দ্ধাৰক সমিতি ৰাষ্ট্ৰীয় পৰিষদলৈ ২০১৮-১৯ বৰ্ষৰ কাৰ্যকালৰ বাবে ১৪গৰাকী সদস্যক মনোনীত কৰা হয়।
লোকসভা সমষ্টিভিত্তিত মনোনীত এই সদস্যসকল হ'ল ক্ৰমে কৰিমগঞ্জৰ মুন স্বৰ্ণকাৰ, শিলচৰৰ নীহাৰ দাস, ডিফুৰ খংছিং ৰংপি, ধুবুৰীৰ অশ্বিনী ৰায় সৰকাৰ, কোকৰাঝাৰৰ ডঃ চিটুম বসুমতাৰী, বৰপেটাৰ হেমগিৰী কোচ, গুৱাহাটীৰ প্ৰফুল্ল বৰুৱা, মঙলদৈৰ ডঃ মৃগাংক তালুকদাৰ, তেজপুৰৰ তুলসী বৰঠাকুৰ, নগাঁৱৰ ৰেখা শৰ্মা, কলিয়াবৰৰ ডঃ মৃদুল দত্ত, যোৰহাটৰ অনুপ সিং ৰাজপুৰোহিত, ডিব্ৰুগড়ৰ শশাংক দেৱ ফুকন আৰু লখিমপুৰৰ গজেন্দ্ৰ সিং।
এই ৰেগিঙৰ বাবে কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
